
Περίληψη 


Το παρόν σενάριο αφορά το 6’ Κεφάλαιο Γεωμετρία του ισχύοντος Σχολικού εγχειριδίου 
και αφορά την διδασκαλία εγγεγραμμένων και επικέντρων γωνιών την μεταξύ του σχέση, 
όπως και την σχέση εγγεγραμµένης και υπό χορδής και εφαπτοµένης. Το αξιοσημείωτο 
είναι η προσέγγιση µε δυναμικό Γεωμετρικό λογισμικό (5Κεϊεηραα) πράγμα που δίνει την 
δυνατότητα να διερευνηθούν σε ένα περιβάλλον καθοδηγούµενης ανακαλυπτικής µάθησης 
ότι η γωνία υπό χορδής και εφαπτοµένης είναι οριακή θέση εγγεγραμμµένης και να 
διασαφηνιστεί για το μέλλον η έννοια της εφαπτοµένης καμπύλης, καθώς και η ολιστική 
µατιά της εγγεγραμµένης ως γεωμετρικού τόπου. 


Λέξεις κλειδιά 


Εγγεγραμμµένη γωνία , επίκεντρη γωνία, εφαπτομένη, γεωµετρικός τόπος, ολιστική οπτική, 
ανακαλυπτική μάθηση, οΚεϊςεηραα, δυναμικό Γεωμετρικό λογισμικὀ. 


Γνωστικό Αντικείµενο και περιοχή 


Γεωμετρία Α΄ Λυκείου, κεφάλαιο 6 διδακτικού εγχειριδίου, δ 1,2, και 4. Ένα Φύλλο 
εργασίας για 2 διδακτικές ώρες. 


Οργάνωση διδασκαλίας υλικοτεχνική υποδομή 


Η διδασκαλία πρέπει να διεξαχθεί στην αίθουσα Η/Υ όπου οι µαθητές μπορούν να 
λειτουργήσουν και ως οµάδες τριών προσώπων. Χρειάζεται εξοικείωση µε το λογισμικό. Σε 
κάθε περίπτωση, στο φύλλο εργασίας παρέχονται και οι οδηγίες του λογισμικού , δηλ. του 
«Καϊεηραά 4.07 (Ελληνική έκδοση για το ΥΠΑΙΘ). Ο Καθηγητής, θα έχει διαδραστικό πίνακα 
ή θα προβάλλει την επιφάνεια εργασίας του δικού του Η/Υ όπως θα έχουν και οι µαθητές. 
Στην αρχή μοιράζονται στους µαθητές τα Φύλλα εργασίας ανά τρεις και καθηγητής 





περιέρχεται τις οµάδες, ενισχύει, υποδεικνύει χωρίς να αποκαλύπτει, εμπνέει, καθοδηγεί, 
οιονεί προεδρεύει δίνοντας τον λόγο στις οµάδες και κρατά την διδακτική δεοντολογία 
ενάντια στην πρόωρη αποκάλυψη γνώσης που προέρχεται απὀ την «στο παρακάτω 
µάδηµα» διδασκαλία στα Φροντιστήρια και ακυρώνει την ίδια την ανακαλυπτική μάθηση. 
Αυτά θα διεξάγονται στα πλαίσια ενός διδακτικού συμβολαίου, που είναι δύσκολο να 
επιβληθεί, καθώς η έτοιμη και ήδη γνωστή γνώση, µη εμπεδωµένη οπωσδήποτε αφού δεν 
έχει ανακαλυφθεί απὀ τον ίδιο τον µαθητή, δημιουργεί σοβαρές παρενέργειες, όταν δεν 
ακυρώνει το µάθηµα. Χρειάζεται λοιπόν επιμονή, εμμονή στους κανόνες, εξοικείώση µε 
τους κανόνες και υποστήριξη και απὀ όλους τους διδάσκοντες όλων των υποκείµενων σε 
Φροντιστηριακή διδασκαλία µαθηµάτων, για την ανακαλυπτική στάση στην νέα γνώση, 
όπως κι αν κάνει κάποιος το μάθημά του δηλαδή, µε ή χωρίς ΤΠΕ. 


Σχέση µε το εκπαιδευτικό λογισμικό 


Το σενάριο υλοποιείται µε το εκπαιδευτικό δυναμικό Γεωμετρικό λογισμικό οΚκαεϊεηραᾶά και 
µπορεί να υλοποιηθεί µε ελάχιστες τροποποιήσεις απὀ οποιοδήποτε άλλο δυναμικό 
λογισμικό (άα6ορερΓα, (α0Ηἱ, Εµε[ίάγονν κ.ά.) Τα λογισμικά αυτά είναι σχεδιασμένα στην 
λογική της μάθησης µέσωτης Μαθηματικής ανακάλυψης 


Σκεπτικό του σεναρίου -καινοτομίες «προστιθέμενη αξίατου Σεναρίου 


Η ιδέα της µε κίνηση και µε µεταβολή μεγεθών και σχημάτων (δηλ. δυναμικής) 
προσέγγισης στην Γεωμετρία, είναι η απολύτως φυσιολογική προσέγγιση, αφού η ίδια η 
Ευκλείδεια Γεωμετρία, σε κοινότυπες εκφράσειςτης λ.χ. «έστω τρίγωνο ΑΒΓ» δεν υπονοεί 
το στατικὀ παγωμένο ακινητοποιηµένο τρίγωνο που σχεδιαζόταν 2.500 χρόνια στους 
πίνακες αλλά το οιοδήποτε, δυναµικώς µεταβαλλόμενο. Επομένως η προσέγγιση της 
διδασκαλίας της Γεωμετρίας είναι αναπόδραστα συνδεδεμένη µετα δυναμικά εργαλεία, τα 
οποία πλέον, είναι περισσότερο προσιτά και εξελιγμένα απὀ κάθε περίοδο της παγκόσμιας 
ἱστορίας, αφού αυτό συνέβαινε ανέκαθεν και αρχαιόθεν, ήτοι η «δια μηχανικών µεδόδων» 
ανακάλυψη θεωρηµάτων και προτάσεων. (Ἀρχιμήδους, Περὶ τῶν μηχανικῶν θεωρηµάτων, 
«Πρὸς Ἐρατοσθένην ἔφοδος»3.83.26-3.84.3: Καὶ γάρ τινα τῶν πρότερὀν µοι φανέντων 
μηχανικῶς ὕστερον γεωμετρικῶς ἀπεδείχθη διὰ τὸ χωρὶς ἀποδείξεως εἶναι τὴν διὰ τούτου 
τοῦ τρόπου δεωρίαν᾿ ἑτοιμότερον γάρ ἐστι προλαθόντα διὰ τοῦ τρόπου γνῶσίν τινα τῶν 
ζητημάτων πορίσασδαι τὴν ἀπόδειξιν μᾶλλον ἤ μηδενὸς ἐγνωσμένου ζητεῖν.) 


Βεβαίως η βαρύνουσα παγκοσμίως Ευκλείδεια παράδοση µε την απιστεύτως θαυμάσια 
θεµελίωσή της ἴδιας της Γεωμετρίας που παρουσιάζουν τα «Στοιχεία» του Ευκλείδους, 
επέβαλαν τρόπον τινά την απόκρυψη του διερευνητικού -πειραματικού χαρακτήρα της 
Γεωμετρίας, δεδομένης και της Φιλοσοφικής αποστροφής των Αρχαίων Ελλήνων για την 
εμπειρική πειραματική προσέγγιση της γνώσης . Όμως, ο ίδιος ο ανακαλυπτικός 
χαρακτήρας των Μαθηματικών, επιβάλλει και την διερεύνηση και το πείραμα εκ των 
πραγμάτων. Σε αυτό βοηθούν και οι νέες παιδαγωγικές αντιλήψεις περί «ανακαλυπτικής 
μάθησης» όπου η γνώση δι΄ ανακάλυψης του ίδιου του µαθητή, θεωρείται -και δικαίως- 
περισσότερο στέρεα, σε σχέση µε την «µεταφορά γνώσης» της κατασταλαγµένης εμπειρίας 
του δασκάλου ἡή του βιβλίου. Στα προηγούμενα, τα δυναμικά γεωμετρικά λογισμικά 


διαπρέπουν και όχι µόνο στους γεωμετρικούς τόπους και γεωμετρικές απεικονίσεις, όπου 
εκεί η κίνηση στην γεωμετρία θεωρείται περισσότερο Φυσιολογική, αφού και η ίδια η 
κίνηση των στοιχείων ενός σχήµατος μεταβάλλει και την διαγεγραμµένη τροχιά ενός τόπου 
(δεύτερο επίπεδο κίνησης στην ίδια την τροχιά ενός σηµείου ἡ άλλου γεωμετρικού 
αντικειμένου) Έτσι, εξετάζοντας την συγκεκριμένη ενότητα περί εγγεγραμμένων γωνιών, 
έχουµε ειδικότερα, τα εξής: 


Α) Οι εγγεγραμμένες σε κύκλο γωνίες, ὡς έννοια, περιέχουν Κίνηση. Μένουν σταθερές, 
καθώς διαγράφουν συγκεκριµένο τόξο. Παράλληλα, όταν η γωνία εξακολουθεί να βαίνει 
στο ίδιο τὀξο αλλά η κορυφή της γωνίας είναι ἐξω ἡ µέσα σε συγκεκριµένο χωρίο, τότε 
γίνεται μικρότερη ή µεγαλύτερη απὀ την έχουσα σταθερό μέτρο και κινούμενη στο τόξο. 
Δια του δυναμικού γεωμετρικού λογισμικού 5Κεϊειραα, Φαίνεται εξαιρετικά παραστατικά 
και αναδεικνύεται η ολιστική διάσταση του -αφανώς οριζόµενου- γεωμετρικού τόπου δηλ. 
οι ίσες, οι μικρότερες και οι μεγαλύτερες γωνίες. Αυτό μάλιστα µπορεί να επεκταθεί 
αναζητώντας τα αντίστοιχα τόξα τις μικρότερες γωνίες και τις μεγαλύτερες γωνίες που 
βαίνουν σε σταθερή χορδή, µε αποτέλεσµα να δημιουργηθεί εικόνα πεδίου απὀ το 
φαινομενικά διάφορο γνωστικό αντικείµενο της Φυσικής. Φυσικά, το πεδίο ορίζεται και 
αυτό γεωμετρικά, καθώς οι γραµµές του είναι κάποιοι ειδικά οριζόµενοι εκάστοτε 
γεωμετρικοίτόποι. 


Β) Εξαιρετικό ενδιαφέρον παρουσιάζει η διερεύνηση της γωνίας υπό χορδής και 
εφαπτοµένης η οποία απροσδοκήτως -δια του λογισμικού- προκύπτει ὡς οριακή θέση της 
εφαπτοµένης, άρα δεν πρόκειται «για άλλη» γωνία, αλλά για οριακή θέση της ιδίας της 
εγγεγραμμµένης, επομένως είναι λογική η ισότητα. 


Η ίδια η έννοια της εφαπτοµένης του κύκλου, προκύπτει και αυτή φυσιολογικά ως µια 
χορδή της οποία το µήκος τείνει στο 0Ο, πράγµα που αποτελεί ανάλογη (ουσιαστικά ἴδια) 
προσέγγιση των εφαπτοµένων του απειροστικού λογισμού. Και εδώ η προσέγγιση έχει την 
διδακτική της σηµασία, καθώς είναι γνωστό ως επιστηµολογικό, διδακτικό, εμπόδιο η ίδια 
η έννοια της εφαπτοµένης καμπύλης, καθώς οι µαθητές επεκτείνουν το «μοναδικό σηµείο 
τοµής κύκλου και ευθείας» και στις καμπύλες του απειροστικού και δεν μπορούν να 
καταλάβουν την έννοια της εφαπτοµένης (θεμελιώδης για τον Απειροστικό Λογισμό) Δεν 
μπορούν να καταλάβουν ότι µπορεί να υπάρχουν και δύο εφαπτόµενες σε ένα σηµείο, 
καθώς και άλλες επίµονες παρανοήσεις που μάλλον προέρχονται απὀ τους γεωμετρικούς 
ορισμούς για την εφαπτομένη, οι οποίοι όµως είναι προσαρµοσµένοι στην ειδική 
περίπτωση του κύκλου, χωρίς να μπορούν να επεκταθούν σε οποιαδήποτε καμπύλη. Η 
προσέγγιση σε σηµείο µέσω οριακής θέσης τόξου μηδενικού µήκους, είναι κοινή και σωστή 
προσέγγιση για πάσης φύσεως καμπύλες και άρα προς την σωστή διδακτική κατεύθυνση. 


Επεκτασιµότητα του Σεναρίου 


Το ίδιο το λογισμικό, προσφέρει ανά πάσα στιγµή σύνδεση µε την ανάλυση, καθώς όλες οι 
µεταβολές των µέτρων των γεωμετρικών σχημάτων, μπορούν να παρασταθούν σε άξονες. 
Αυτό αποτελεί την μέγιστη επεκτασιµότητα του ίδιου του λογισμικού Και στην -μη προφανή 
για τους µαθητές - σὐνδεσή του µε άλλο κλάδο των Μαθηματικών. Έχουμε δηλαδή, 
διακλαδική σύνδεση των μαθηματικών καιτελικά σοβαρή συμβολή στην ολιστική θεώρηση 


της ίδιας την μαθηματικής γνώσης. Ο παρεµφερής τρόπος εργασίας στην διαπίστωση της 
σταθερότητας κατά μέτρο µιας εγγεγραµµένης που βαίνει σε σταθερό τόξο, επάγει την 
διαπίστωση την σταθερότητα του αθροίσματος των µέτρων όσων ᾖβαίΐίνουν σε 
συμπληρωματικά τόξα, επομένως είναι ὠριμες οι συνθήκες και για την εισαγωγή στις 
ιδιότητες των εγγεγραμμένων και εγγραψίµων τετραπλεύρων. Μάλιστα, εκεί που 
διαπιστώνεται σταθερότητα αθροίσματος µέτρων των συμπληρωματικών γωνιών, ξέρει ο 
μαθητής, ότι αν βγει η µία κορυφή έξω από τον κύκλο, το άθροισµα μειώνεται από 1805, 
ενώ όταν µπει µέσα αυξάνεται. Η μοναδικότητα της θέσης πάνω στο τόξο για την επίτευξη 
του αθροίσματος των 1805 , επάγει και την ιδέα της απὀδειξης για το αντίστροφο, ακόµα 
και την ίδια την μέθοδο απόδειξης, δηλ. τον «αποκλεισμό µέσου ή τρίτου» {εις άτοπον 
απαγωγή) για την εγγραψιµότητα ή µη ενός τυχόντος τετραπλεύρου. 


Διδακτικοί Σκοποί 8ι Στόχοι 


9 Να κατανοήσουν οι µαθητές τις έννοιες του τίτλου του µαθήµατος και τις σχέσεις 
του µέτρου τους µε τα µέτρα των τόξων που αποκόπτουν απὀ τον κύκλο. 

9 Να οδηγηθούν σε ανακάλυψη γεωμετρική, απὀ παρατήρηση αριθμητικών 
δεδοµένων πίνακα, ὡὠστε να δράσει το µη σύνηθες αντίσροφο για να 
αναδεικνύεται η ενότητα των Μαθηματικών. 

9 Να κάνουν µια πρὠιμη εισαγωγή στην έννοια της εφαπτοµένης καμπύλης ως 
οριακής θέσης τέµνοντος ευθ. Τµήµατος το οποίο εκφυλίζεται σε σηµείο. 

9 Να καταδειχθεί η σηµασία του γεωμετρικού τόπου των σημείων του επιπέδου που 
βλέπουν σταθερό τµήµα µε σταθερή γωνία, µε μικρότερη γωνία ή µε µεγαλύτερη 
γωνία. 

9 Να μπορέσουν να κάνουν µια σύνδεση της έννοιας «µορφή πεδίου» που απαντάται 
στην Φυσική µετην έννοια «πολλών γεωμετρικὠν τόπων» 


Φύλο Εργασίας 
Επώνυμο: Όνομα 
Όνομα πατ. Τάξη Τµήµα 


1. Άνοιξε το αρχείο εγγεγραμµένες καρτέλα «Εγγεγραμμµένες1». Επιλέξτε το Ε και 


κινήστε το πάνω στοτόξο ΔΕΙ  . Προσοχή, τος, αρχικά είναι πάνω στο τόξο, αλλά 
δεν συνδέεται µε αυτό. Κινείστε το πού προσεκτικά, βλέποντας πώς μεταβάλλεται η 


λ 
ΔΕΙ που µετράται στον µετρητή .Παρατηρείστετι γίνεται όταν ξεφεύγετε λίγο έξω 
ή λίγο µέσα απὀ τον κύκλο. Στην συνέχεια, επιλέξτε τον κύκλο και το σηµείο Ε και 
από το μενού «Επεξεργασία» επιλέξτε το «συγχώνευση σημείου σε κύκλο» Τώρατο 
Ε κινείται σταθερά πάνω στο τόξο. Η γωνία ΓΕΔ είναι εγγεγραμμµένη και έχει µέτρο 
.... μοίρες. Πλησιάστε το Ε κοντά στο Δ. Όσο και να το πλησιάσετε κοντά, η 
γωνία ΓΕΔ έχει υπόσταση (υπάρχει) . Όταν το Ε πάει πάνω στο Δ παύει να έχει 
νόηµα η γωνία αφού εξαφανίζεται η µία πλευρά της. Αν περάσουμε το Δ η γωνία 


ΓΕΔ γίνεται ------------- μοιρών και βαίνει πλέον στο μείζον τόξο -------------- : 
2. Γεννάται το ερώτημα: Μήπως έχει Κάποιο νόηµα η γωνία ΓΕΔ καδώς το Ε πάει 
πάνω στο Δ; Για να το διερευνήσετε και να Φαίνεται, ταυτίστε πάνω στο 


ευθύγραμμο τµήµα ΕΔ την ευθεία (ε) πατώντας πάνω στο ταμπελάκι µε το κίτρινο 


άκρο. Πλησιάστε πολύ προσεκτικά το Ε στο Δ μέχρι να ταυτισθεί . Τι παρατηρείτε; 
Μήπως έχει νόηµα ακόµα η γωνία ΓΕΔ καθώς το Ε ταυτίζεται µε το Δ; Τι μέτρο έχει 
τώρα; 


3. Θυμηθείτε τις σχετικές θέσεις µιας ευθείας και ενός κύκλου , μετακίνησε το Ε 
εκατέρωθεν του Δ και στην συνέχεια προσπαθήστε να συμπληρώσετε την παρακάτω 


παράγραφο: 


Η ευθεία (ε) και ο κύκλος έχουν δύο κοινά σηµεία, τα ξ, Δ, άρα η (ε) λέγεται ------------- 
ο του κύκλου. Όταν όµωςτο Ε ταυτιστεί µετο Δη ευθεία (ε) και ο κύκλος θα έχουν 


ένα µόνο κοινό σηµείο , άρα η (ε) λέγεται ---------------------------- του κύκλου. Τότε, µε 
ταυτισµένα τα σηµεία Ε και Δ θα έχω την ΑΔ------------------ στην (ε) Η γωνία που θα 
σχηματίζει η χορδή ΔΓ και η -------------------------- του κύκλου , θα είναι ------------- µε την 


αντίστοιχη εγγεγραμµένη γωνία στο τόξο της χορδής. 


4. Αφήστε το Ε να ταυτίζεαι µε το Δ και πατήστε στην ετικέτα «Εμφάνιση 
εγγεγραμµένης γωνίας ΓΝΔ» (καρτελάκι µε κὀκκινο άκρο) Καθώς το Ν διαγράφει τον 
Κύκλο, η γωνία ΓΝΔ γνωρίζουμε ότι μένει σταθερή κατά μέτρο. Για να αποδείξουμε ότι 
είναι ίση µε την γωνία που σχηματίζεται απὀ την αντίστοιχη χορδή και την εφαπτομένη, 
πρέπει από τις άπειρες θέσεις που µπορεί να πάρει το Ν στο τόξο, λίγες να είναι βολικές 
για την απόδειξη. Έχετε κάποια ιδέα-θέση να δοκιμάσετε για το Ν που θα µας 
διευκολύνει στην απόδειξη; 


5. Ανοίξτετην καρτέλα «Εγγεγραμμένες2.» Βλέπετε την γωνία ΖΕΘ .Επιλέξτετο Ε και 
σιγά --σιγά µετακινείστε το πάνω στον κύκλο , ὀπου η γωνία θα αλλάξει χρώμα και 
θα γίνει γαλάζια. Παρατηρείστε την τιµή του µέτρου της γωνίας. Κάντε το και για 
άλλα σηµεία του κύκλου. Τι παρατηρείτ και γιατἰ συμβαίνει αυτό που 
παρατηρείτε; 


6. Μετακινείστε το Ε και έξω από τον κυκλικό δίσκο . Εμφανίζονται νέες γωνίες 
χρωματιστές. Πατήστε στην µέτρηση δύο εξ αυτών . Έχω τώρα την μέτρηση τριών 
γωνιών 7ΙΘ, ΙΖΗ , ΘΕ7 . Στον παρακάτω πίνακα , καταγράψτε τις αντίστοιχες τιµές 
τεσσάρων δικὠν σας τυχαίων στιγμιοτύπων για θέσεις του Ε εκτόςτου κυκλικού δίσκου. 





Γων. ΖΕ9Θ 





Γων. ΗΖΙ 





Γων. ΖΙΘ 























Μπορείτε , µε παρατήρηση των τιμών του πίνακα, να βρείτε µια σχέση µε την οποία 
να συνδέονται οι τρεις αυτές γωνίες και να εικάσετε µια γενικότερη σχέση; Μπορείτε 
να την αποδείξετε αυτή ; 


Χρησιμοποιείστε το διπλανό σχήμα: 


7. Ανοίξτε την καρτέλα «Εγγεγραμμένες3» Οι 
δύο πρὠτες γωνίες που µμµετρώνται είναι οι 
εγγεγραμµένες της πράσινης και µπλε χορδής 
αντιστοίχως. Και η τρίτη µία από τις δύο κατά 





κορυφήν µε κορυφή το Η . Αφού τις εντοπίσετε, 





Θ µετακινείστε το Η πάρτε στιγμιότυπα του Η και 

προσπαθήστε να διατυπώσετε όπως και 

προηγουμένως µια διαπίστωση για µια απλή σταθερή αλγεβρική σχέση των τριών 

μεταβαλλόμενων γωνιών την οποία και να εξηγήσετε-αποδείξετε µέσω του 
σχήματος, όπως προηγουμένως απότο παρακάτω σχήµα: 


8. Ανοίξτε την καρτέλα «Εγγεγραμμένες4» 
Βλέπετε δύο κύκλους µε κέντρα Οἱ και Ο2. 
Επιλέξτε τον έναν κύκλο και πλησιάστε τον στον 





άλλον. Οι δύο κύκλοι τέμνονται σε δύο σηµεία Α, 
Β και ταυτόχρονα εμφανίζονται οι δύο πράσινες εφαπτόµενες στο Α., για κάθε 
κύκλο. Καθώς πλησιάζουν τα δύο κέντρα, αυξομειώνετε η γωνία. Οι εφαπτόµενες, 
είναι κάθετες στις αντίστοιχες ακτίνες που καταλήγουν στο σηµείο Α της επαφής. 
Όταν η γωνία των εφαπτοµένων γίνει ορθή , οι κύκλοι ονομάζονται ορθογώνιοι. 
Φέρτετους σε ορθογώνια θέση και γράψτετι παρατηρείτε παρακάτω: 


9. Η γωνία των κύκλων στο Β θα είναι ίση µε 
την γωνία στο Α; Μπορείτε να αποδείξετε 
την απάντησή σας χρησιμοποιώντας το 
διπλανό σχήμα; 





Ανοίξτε την καρτέλα «Εγγεγραμμένες5» . Βλέπουμε δύο γωνίες. Την εγγεγραμμµένη ΖΙΘ και 
την ΖΕΘ οι οποίες βαίνουν στο ίδιο τόξο ΖΘ. Να επιλέξετε το Ε και να το µετακινήσετε 


εντός του μείζονος κυκλικού τμήματος. Παρατηρείστε την σχέση που έχει πάντα η ΚΕ 
µε την εγγεγραμµένη κ .Παρατηρείστε τι γίνεται καθώς το το Ε 
πλησιάζει το. Τι γίνεται καθώςτο Ε ταυτίζεται µε το | καιτι όταν το 


Ε απομακρύνεται από το|. Την παρατήρησής σας νατην αποδείξετε 
µετην βοήθεια των παρακάτω σχημάτων. 


Απ.: 


Απ: 


Βρήκαμε λοιπὀν, ότι όλα τα σηµεία του μείζονος τόξου ΖΘ βλέπουν 
την χορδή ΖΘ µε γωνία μοιρών . Όλα τα σηµεία του 
ΠμΙ.ιιιοωωιο. εκτός του κυκλικού τµήµατος βλέπουν την 79 µε 





γωνία, ενώ όλα τα σηµεία εντός του κυκλικού τμήματος 


βλέπουντοζθ µε γωνία. 


Υπάρχουν άλλα σηµεία του επιπέδου τα οποία να βλέπουν την ΖΘ µε γωνία 325; Να τα 


κατασκευάσετε στη επιφάνεια εργασίας σας. 


Διατυπώστε το γενικὀ συμπέρασμα για όλα τα σηµεία του επιπέδου σε σχέση µε την 
ιδιότητα να βλέπουν και µε ποια γωνία το ΖΘ. Τι ισχύει ειδικὠς για τα σηµεία του ευθ. Τµ. 
Ζ0 καιτης ευθείας Ζζθ; 


Ακολουθεί η απόδειξη επί πίνακος της κατασκευής τόξου , το οποίο Φαίνεται υπό δοθείσαν 
γωνία Φϕ , την οποία θα κάνει ο καθηγητής, µε την βοήθεια των μαθητών και της πρόσφατης 
προηγούμενης εμπειρίας τους. Εκεί ο καθηγητής θα διευκρινίσει την έννοια της Ανάλυσης, 
σύνθεσης, κατασκευής και διερεύνησης σε πρόβλημα κατασκευής. 


Στο τέλος, (βλέπε καρτέλα «Πρόσθετο ϐ») µπορεί ο καθηγητής να κάνει και µια 
προχωρημένη επίδειξη των δυνατοτήτων του 
λογισμικού πάνω στο µάθηµα : Παίρνει (µέσω 
διαδραστικού ή προβολής απὀ Φορητό Η/Υ 
ένα ευθύγραμμα τµήµα ΑΓ και ένα σηµείο Γ 
του επιπέδου. Επιλέγει κατά σειράν τα σηµεία 
Α,Γ,Β και απὀ το μενού «κατασκευή» την 
επιλογή «τόξου που ορίζεται απὀ 3 σηµεία» 





ΑΦού κατασκευάσει το τόξο, επιλέγει µόνο το 
τόξο και έπειτα από το μενού «Προβολή» επιλέγει την εντολή «Σχεδίαση ίχνους τόξου.» 
Έπειτα, επιλέγει το Γ και το περιστρέφει γύρω από το Β. Θα παρουσιαστεί η µορφή 
εκατοντάδων γραμμών. Στην συνέχεια µπορεί να κάνει συζήτηση µε ερωτήματα 1) Με τι 
μοιάζει. 2) Τι κοινό έχουν όλα αυτά τα τόξα. 3) Αν μπορούν δύο διαφορετικά τόξα να 
τέμνονται, αφού στους «πόλους» εµφανίζεται µεγάλη πύκνωση γραμμών. (Όχι, διότι αν 
δύο τόξα τέμνονται σε ένα άλλο σηµείο πέραν των Α,Β, θα είχαν τρία κοινά σηµεία, άρα θα 
όριζαν μοναδικό τόξο, άρα θα ταυτίζονταν) 


Πρόσθετες Πληροφορίες 


Στο παρόν σενάριο και ανάλογα µε το επίπεδο των μαθητὠν µπορεί να εισαχθεί και η 
απλούστερη εισαγωγική δραστηριότητα στην καρτέλα «Πρόσθετο 7» . Επίσης µπορεί να 
ζητηθεί επ εργαστηρίω να κατασκευάσουν οι µαθητές τραπέζιο εγγεγραμμένο σε κύκλο 
και µετά να εξηγήσουν (αποδείξουν) γιατί θα είναι ισοσκελές. Η κατασκευή του από τους 
ίδιους τους µαθητές, (καρτέλα «Πρόσθετο 8») θα βοηθήσει στην απόδειξη. Στην 
ηλεκτρονική έκδοση του διδακτικού βιβλίου της Α΄’Λυκείου, έχουν προστεθεί και 
δραστηριότητες τύπου «μικροπειραμάτων» µε τα λογισμικά ἄ6οΡ6ΡΓ8 και Αβάκιο. Ειδικά 
το Κεφάλαιο 6 , υπάρχει εδώ. Επίσης πρέπει να ληφθεί υπ΄ όψιν να έχουν οι µαθητές 
στικάκια για αποθήκευση λογισμικών και αρχείων. Οι ταµπλέτες, είναι κάτι που επισήμως 
δεν επιτρέπεται διότι εμπεριέπεριέχει καταγραφικές δυνατότητες ήχου και εικόνας και 
µετάδοσής τους ταυτοχρονικάἀ, πλην δεν γίνεται να µην βρεθεί το πλαίσιο γενικευµένης 
χρήσης τους, αφού έχουν οθόνη αφής και μπορούν να αποθηκεύσουν όλα τα βιβλία τα 
Σχολικά κι αυτό απὀ τα πλέον Φθηνά της αγοράς. Νομοτελειακά οδεύουµε προς τα εκεί, 
αφού πλέον τα προγράµµατα πήγαν σε µη εγκαταστηµένες αναγκαστικά σε Η/Υ εκδόσεις, 
ήδη το ἄ86ΟΡ6ΕΡΓ8 εκδίδεται και για κινητά, ήδη παρέχεται µε πλήρεις δυνατότητες µόνο 
µέσω των περιηγητών χωρίς εγκατάσταση και τα αρχεία τους είναι δημοσιεύσιµα εύκολα 
σε ιστολόγια. Η διαρκής ενηµέρωση του διδάσκοντα περί της δυνατότητες των λογισμικών, 
πρέπει να θεωρείται εκ των ων ουκ άνευ, αφού τα συγκεκριµένα γεωμετρικά δυναμικά 
εργαλεία έχουν την δύναμη να αλλάξουν ποιοτικά την ίδια την διδασκαλία της Γεωμετρίας, 
επαναφέροντάς την στην φυσιολογική της διάσταση τροποποιώντας την επί χιλιετίες 
διδασκαλία της από «Πρόταση-Απόδειξη» σε ό,τι συμβαίνει και ανέκαθεν συνέβαινε στα 


Μαθηματικά, δηλ. «Παρατήρηση, Πείραμα, Εικασία, Υπόθεση, Απόδειξη, Διερεύνηση, 
Ειδικές περιπτώσεις, Γενίκευση» 

